open-index/open-wikipedia-markdown huggingface dataset:
খুলশী থানা

**খুলশী** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
খুলশী থানার মোট আয়তন ১৩.১২ বর্গ কিলোমিটার (৩,২৪২ একর)।

## প্রতিষ্ঠাকাল
২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।

## জনসংখ্যার উপাত্ত
২০১১ সালের আদমশুমারি অনুযায়ী খুলশী থানার মোট জনসংখ্যা ২,৭৮,৬২৩ জন। এর মধ্যে পুরুষ ১,৪৮,৫৩৬ জন এবং মহিলা ১,৩০,০৮৭ জন। মোট পরিবার ৬০,৮০০টি।

## অবস্থান ও সীমানা
চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।

## ইতিহাস
১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।

## প্রশাসনিক এলাকা
খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ৮নং শুলকবহর ওয়ার্ডের পশ্চিমাংশ
* ১৩নং পাহাড়তলী ওয়ার্ড
* ১৪নং লালখান বাজার ওয়ার্ড

## সংসদীয় আসন

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
কোতোয়ালী থানা, চট্টগ্রাম

**কোতোয়ালী** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
কোতোয়ালী থানার মোট আয়তন ৭.৬৮ বর্গ কিলোমিটার (১,৮৯৮ একর)।

## প্রতিষ্ঠাকাল
১৯২২ সালে কোতোয়ালী থানা গঠিত হয়। তবে ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে কোতোয়ালী থানা অন্যতম।

## জনসংখ্যার উপাত্ত
২০১১ সালের আদমশুমারি অনুযায়ী কোতোয়ালী থানার মোট জনসংখ্যা ৩,১৯,৯৭২ জন। এর মধ্যে পুরুষ ১,৭৬,৪৬২ জন এবং মহিলা ১,৪৩,৫১০ জন। মোট পরিবার ৬৫,৬৭১টি।

## অবস্থান ও সীমানা
চট্টগ্রাম সিটি কর্পোরেশনের মধ্যভাগে কোতোয়ালী থানার অবস্থান। এর উত্তরে চকবাজার থানা, পূর্বে বাকলিয়া থানা, দক্ষিণে সদরঘাট থানা এবং পশ্চিমে ডবলমুরিং থানা ও খুলশী থানা অবস্থিত।

## প্রশাসনিক এলাকা
কোতোয়ালী থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ১৫নং বাগমনিরাম ওয়ার্ডের দক্ষিণাংশ
* ২০নং দেওয়ান বাজার ওয়ার্ড
* ২১নং জামালখান ওয়ার্ড
* ২২নং এনায়েত বাজার ওয়ার্ড
* ৩১নং আলকরণ ওয়ার্ডের উত্তরাংশ
* ৩২নং আন্দরকিল্লা ওয়ার্ড
* ৩৪নং পাথরঘাটা ওয়ার্ডের উত্তরাংশ
* ৩৫নং বকশীর হাট ওয়ার্ডের পশ্চিমাংশ

## সংসদীয় আসন

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
কোতোয়ালী থানা

**কোতোয়ালী থানা** নামে বাংলাদেশে মোট ১২টি থানা রয়েছে। যথা:

* কোতোয়ালী থানা, কুমিল্লা;
* কোতোয়ালী থানা, খুলনা;
* কোতোয়ালী থানা, চট্টগ্রাম;
* কোতোয়ালী থানা, ঢাকা;
* কোতোয়ালী থানা, দিনাজপুর;
* কোতোয়ালী থানা, ফরিদপুর;
* কোতোয়ালী থানা, বরিশাল;
* কোতোয়ালী থানা, ময়মনসিংহ;
* কোতোয়ালী থানা, যশোর;
* কোতোয়ালী থানা, রংপুর;
* কোতোয়ালী থানা, রাঙ্গামাটি;
* কোতোয়ালী থানা, সিলেট।
সৈয়দ

**সৈয়দ** বা স্যৈয়দ বা সাইয়্যেদ বা সায়্যিদ (; , ) হলো এমন একটি সম্মানসূচক উপাধি যার দ্বারা নবী নন্দিনী হযরত ফাতেমা ও তার স্বামী আলী এবং তার সন্তান হযরত হাসান ও হোসাইনের বংশধারার মুহাম্মদের বংশধরগণকে চিহ্নিত করা হয়ে থাকে। লেখ্যরুপের ক্ষেত্রে আরবী হরফ ছিন () দ্বারা এ উপাধিটি লিখা হয় তাই এর বানান ছ- অক্ষর দিয়ে লেখা হয়ে থাকে। অন্যপক্ষ্যে, যদিও সীন () মূল আরবী বানানে লেখা হয়না তথাপি স- অক্ষর যোগেও এ উপাধিটির ব্যাপক ব্যবহার লক্ষ্য করা যায়।

সৈয়দ হতে হলে পিতৃগোত্রজ হতে হবে এমন কোন ধরাবাঁধা নিয়ম নেই। মাতৃগোত্রজ ব্যক্তির ক্ষেত্রেও এ উপাধি ব্যবহৃত হয়ে থাকে। উদাহরণ স্বরুপ বলা যায়, ১৬৩২ সালে ওসমানী খেলাফত যুগে রাষ্ট্রীয় আদালত () এক ব্যক্তিকে সৈয়দ উপাধিধারীদের ব্যবহার্য্য সবুজ পাগড়ী ব্যবহার করা বিষয়ে অভিযুক্ত করেন। ঐ ব্যক্তি প্রমাণ করতে সফল হন যে, তিনি মাতৃগোত্রজ সূত্রে সৈয়দ এবং এ যুক্তিটি ছিল স্বীকৃত।

সৈয়দ বংশীয় নারীদের উপাধি হয়ে থাকে যথাক্রমে সৈয়দা বা আলাউইয়্যা বা শরীফা।

ইসলামের প্রাথমিক যুগে হাসান ও হোসাইন উভয়ের বংশতালিকায় নবী মুহাম্মদ বংশধর বুঝাতে সৈয়দ এবং শরীফ উপাধিদ্বয় ব্যবহার করা হত। অন্যদিকে, পরবর্তী কালে হাসানি বংশ বুঝাতে পুরুষদের শরীফ ও নারীদের শরীফা এবং হোসাইনি বংশীয় বুঝাতে যথাক্রমে সৈয়দ ও সৈয়দা উপাধিতে ভূষিত করার রেওয়াজ লক্ষ্য করা যায়।

## আরও দেখুন
* বাঙালি মুসলমানদের পদবীসমূহ

## তথ্যসূত্র

বিষয়শ্রেণী:বাঙালি মুসলিম পদবি
বিষয়শ্রেণী:সম্মানসূচক পদবি
বিষয়শ্রেণী:ইসলামি পরিভাষা
বিষয়শ্রেণী:মুহাম্মাদের পরিবার
বিষয়শ্রেণী:আলীয়
বিষয়শ্রেণী:ইসলামি সম্মানসূচক উপাধি
বিষয়শ্রেণী:আরবি শব্দ ও বাক্যাংশ
বিষয়শ্রেণী:হাশেমীয় ব্যক্তি
বিষয়শ্রেণী:ফাতিমা
মুজদালিফা

**মুজদালিফা**  (আরবি:مزدلفة) সৌদি আরবের মক্কা নগরীর নিকটবর্তী একটি সমতল এলাকা। এই স্থান হজ্জের সাথে সম্পর্কিত। মিনা ও আরাফাতের পথে মিনার দক্ষিণ পূর্বে এর অবস্থান।

## হজ্জ
প্রতিবছর ৯ জিলহজ তারিখে আরাফাতে অবস্থানের পর মুসলিমরা মুজদালিফায় আসে। এখানে রাত্রিযাপন করা হজ্জের অংশ। পরবর্তীতে মিনায় শয়তানের প্রতীক স্তম্ভে পাথর নিক্ষেপের জন্য এখানে থেকে পাথর সংগ্রহ করা হয়।

বিষয়শ্রেণী:হজ্জ
বিষয়শ্রেণী:হজ্জের পরিভাষা
নমন ওঝা

**নমন বিনয়কুমার ওঝা** (জন্ম: ২০ জুলাই, ১৯৮৩) মধ্যপ্রদেশের উজ্জয়িনে জন্মগ্রহণকারী ভারতীয় ক্রিকেটার। **নমন ওঝা** আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। এছাড়া, ঘরোয়া প্রথম-শ্রেণীর ক্রিকেটে মধ্যপ্রদেশ দলে ও মধ্যপ্রদেশ টি২০ লিগে ইন্দোরের হয়ে খেলছেন। দলে তিনি মূলতঃ শীর্ষসারির ব্যাটসম্যান ও উইকেট-কিপার।

## প্রারম্ভিক জীবন
২০০৯ সালে দক্ষিণ আফ্রিকায় অনুষ্ঠিত ইন্ডিয়ান প্রিমিয়ার লিগে রাজস্থান রয়্যাল দলে প্রতিনিধিত্ব করেন। ঐ প্রতিযোগিতায় দু’টি অর্ধ-শতকসহ ১১টি ছক্কা হাঁকান। ব্রিসবেনে জুলাই, ২০১৪ সালে ভারত এ-দলের পক্ষে অনানুষ্ঠানিক টেস্টে ২১৯ রান সংগ্রহ করেন। এ ইনিংসে ২৯ বাউন্ডারি ও ৮ ছক্কা ছিল। ২০০০/০১ মৌসুমে মধ্যপ্রদেশ দলের পক্ষে তার প্রথম-শ্রেণীর ক্রিকেটে অভিষেক ঘটে। ২০০৮-০৯ মৌসুমের চ্যালেঞ্জার ট্রফিতে ইন্ডিয়া গ্রিনের পক্ষে ৯৬ রান সংগ্রহ করেন।

## খেলোয়াড়ী জীবন
২০১০ সালে জিম্বাবুয়ে সফরে ভারত ক্রিকেট দলের টুয়েন্টি২০ আন্তর্জাতিক দলে বিকল্প উইকেট-কিপার হিসেবে অন্তর্ভুক্ত হন। একই সফরের ত্রি-দেশীয় সিরিজে ভারতের অধিনায়ক ও উইকেট-কিপার মহেন্দ্র সিং ধোনিসহ বেশ কয়েকজন জ্যেষ্ঠ খেলোয়াড়দেরকে বিশ্রামে রেখে উদীয়মান ক্রিকেটারদেরকে খেলানো হয়েছিল। জুলাই, ২০১৪ সালে উইকেট-কিপার ঋদ্ধিমান সাহা আঘাতপ্রাপ্ত হলে ইংল্যান্ড সফরের শেষ দুই টেস্টে তাকে অন্তর্ভুক্ত করা হয়।

## তথ্যসূত্র

## বহিঃসংযোগ
* cricinfo
* Naman Ojha's profile page on Wisden
* cricketarchive
* Raina to lead India in Zimbabwe

বিষয়শ্রেণী:ভারতীয় ক্রিকেটার
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ভারতীয় উইকেট-রক্ষক
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:মধ্যপ্রদেশের ব্যক্তি
বিষয়শ্রেণী:উজ্জয়িনীর ব্যক্তি
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:মধ্যপ্রদেশ থেকে আগত ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
এমা থমাস

**এমা থমাস** একজন ব্রিটিশ চলচ্চিত্র প্রযোজক। যিনি *[[দ্য প্রেস্টিজ (চলচ্চিত্র)|দ্য প্রেস্টিজ]]* (২০০৬) এবং *[[ইনসেপশন]]* (২০১০) চলচ্চিত্রে সহ-প্রযোজনার জন্যে বিশ্বব্যাপী পরিচিত। এছাড়াও তিনি তার স্বামী মার্কিন চলচ্চিত্র পরিচালক ক্রিস্টোফার নোলানের সাথে প্রযোজনায় যুক্ত রয়েছেন।

## কর্মজীবন
থমাস ১৯৯০ জুড়ে একজন স্ক্রিপ্ট সুপারভাইজার হিসেবে কাজ করেন এছাড়াও পরিচালক স্টিফেন ফেয়ারস এর সহযোগি ছিলেন। বর্তমানে তিনি প্রোডাকশন কোম্পানি সাইনকপি ইনক.তে কাজ করছেন।

## শিক্ষা
থমাস স্নাতক ডিগ্রি লাভ করেন ইউনিভার্সিটি কলেজ লন্ডন থেকে। পরবর্তিতে ১৯৯৭ সাল থেকে তিনি স্বামী নোলানের সবকটি চলচ্চিত্রে প্রযোজনা করছেন।

## ব্যক্তিগত জীবন
২০১৩ হতে থমাস ও নোলান দম্পতি তাদের চার সন্তান নিয়ে আমেরিকার লস এন্জলসে বসবাস করছেন।

## চলচ্চিত্রের তালিকা
**''প্রযোজনা**
* ডুডেলবাগ* (১৯৯৭)
* [[ফলোয়িং]]* (১৯৯৮)
* মেমেন্টো* (২০০০)
* [[ইনসোমনিয়া (চলচ্চিত্র)|ইনসোমনিয়া]]* (২০২)
* বেটম্যান বিগেইনস* (২০০৫)
* [[দ্য প্রেস্টিজ (চলচ্চিত্র)|দ্য প্রেস্টিজ]]* (২০০৬)
* দ্য ডার্ক নাইট* (২০০৮)
* [[ইনসেপশন]]* (২০১০)
* দ্য ডার্ক নাইট রাইজেস* (২০১২)
* [[ইন্টারস্টেলার (চলচ্চিত্র)|ইন্টারস্টেলার]]* (২০১৪)
* বেটম্যান: গোথাম নাইট(নির্বাহি প্রযোজক)
* ম্যান অফ স্টিল (চলচ্চিত্র)(২০১৩)
* ট্রানসেন্ডেন্স(চলচ্চিত্র)(নির্বাহি প্রযোজক)

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:১৯৭১-এ জন্ম
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন নারী চলচ্চিত্র প্রযোজক
গোলাপি গোবুরা

**গোলাপি গোবুরা** (বৈজ্ঞানিক নাম: *Anisomeles indica*), হচ্ছে লামিয়েসি পরিবারের *[[Anisomeles|এনিসোমেলেস]]* গণের একটি উদ্ভিদ প্রজাতি।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:লামিয়াসি
আসিফ ইমরোজ

**আসিফ ইমরোজ** হলেন একজন বাংলাদেশী চলচ্চিত্র অভিনেতা। তিনি বাংলাদেশের দক্ষিণ অঞ্চলের বৃহত্তর জেলা খুলনায় জন্মগ্রহণ করেন।

## অভিনয় কর্মজীবন
আসিফ ইমরোজ *সুপার হিরো সুপার হিরোইন* নাম রিয়েলিটি শোতে অংশগ্রহণের মাধ্যমে মিডিয়া জগতে প্রবেশ করেন। সেলিব্রেটি এই অনুষ্ঠানটি ২০০৯ সালে বিএফডিসি এবং এনটিভি এ্রর যৌথ আয়োজনে অনুষ্ঠিত হয়। উক্ত প্রতিযোগিতায় তিনি ১ম রানার্স আপ হওয়ার গৌরব অর্জন করেন।

## চলচ্চিত্রের তালিকা

## পুরস্কার ও মনোনয়ন
* ১ম রানার্স আপ - *সুপার হিরো সুপার হিরোইন* - ২০০৯

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:খুলনা বিভাগের ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী পুরুষ মডেল
দিওয়ান (কাব্য)

**দিওয়ান** (, *divân*, , *dīwān*) হল একজন লেখকের দীর্ঘ কবিতাসমূহ (মসনবি) বাদে কবিতার সংকলন। এসকল প্রায়ই বিভিন্ন সালতানাতের রাজদরবারে লিখিত ও সংকলিত হত। এগুলো নিজের উৎসাহিত করার ক্ষমতার জন্য পরিচিত ছিল।

## আরও দেখুন
*আরবি সাহিত্য
*ফারসি সাহিত্য
*উসমানীয় কবিতা
*প্রাক আধুনিক সাহিত্য

## তথ্যসূত্র

## আরও দেখুন
* 
* 

## বহিঃসংযোগ
*Many examples of Ottoman Divan poetry, in Turkish, from Internet Archive
*Divan-Full Text-Republic of Turkey Ministry of Culture and Tourism, in Turkish

বিষয়শ্রেণী:কাব্য আন্দোলন
বিষয়শ্রেণী:ফার্সি কবিতা
বিষয়শ্রেণী:উসমানীয় কবিতা
বিষয়শ্রেণী:প্রাক আধুনিক সাহিত্য
বিষয়শ্রেণী:উর্দু কবিতা
বিষয়শ্রেণী:আরবি পদ্য
বিষয়শ্রেণী:প্রারম্ভিক আধুনিক সাহিত্য
ইয়োমিউরি শিমবুন

**দ্য ইয়োমিউরি শিমবুন** হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক। জাপানি ভাষায় প্রকাশিত, দৈনিক আসাহি শিমবুন*, *দৈনিক মাইনিছি শিমবুন*, *নিহন ক্যেযাই শিমবুন*, এবং *দৈনিক সানক্যেই শিমবুন-সহ অন্যান্য পত্রিকাসমুহের মধ্যে ***দ্য ইয়োমিউরি শিমবুন*** অন্যতম একটি যা বিশ্বের সর্বাধিক প্রচারিত দৈনিক। এটি টোকিও,ওসাকা এবং ফুকোকা ছাড়াও জাপানের অন্যান্য গুরুত্বপূর্ণ শহর থেকে প্রকাশিত হয়।

জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন। এর প্রধান কার্যালয় গুলো জাপানের ওটিমাচি, চিওদা, টোকিওতে অবস্থিত। বর্তমানে এর প্রধান ইয়োচি ফুনাবাসি।
২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিকা ছাপানো হচ্ছে। আর ২০১১ সালে বছরের মাঝামাঝি সময়ে হিসাবে, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।

এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪ সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমকপ্রদ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।

## তথ্যসূত্র

## বহিঃসংযোগ

* দ্য ইয়োমিউরি শিমবুন অনলাইন সংস্করণ (জাপানি)
* দ্য জাপান নিউজ (ইংরেজি) 
* Guinness World Record: Highest Daily Newspaper Circulation
* Yomiuri Advertising Agency (Japanese)

বিষয়শ্রেণী:১৮৭৪-এ প্রতিষ্ঠিত প্রকাশনা
বিষয়শ্রেণী:১৮৭৪-এ জাপানে প্রতিষ্ঠান
বিষয়শ্রেণী:জাপানে প্রকাশিত সংবাদপত্র
বিষয়শ্রেণী:টোকিও ভিত্তিক কোম্পানি
বিষয়শ্রেণী:জাপানে প্রকাশিত ইংরেজি ভাষার সংবাদপত্র
বিষয়শ্রেণী:জাপানে রক্ষনশীলতা
বিষয়শ্রেণী:জাপানের সংবাদপত্র
বিষয়শ্রেণী:মধ্য-ডানপন্থী সংবাদপত্র
বিষয়শ্রেণী:ডানপন্থী সংবাদপত্র
বিষয়শ্রেণী:টোকিও ভিত্তিক গণমাধ্যম কোম্পানি
সোনার কাজল

**সোনার কাজল** ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।

পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত *[[আকাশ ও মাটি]]* চলচ্চিত্রে তার কণ্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।

## অভিনয়ে
* খলিলউল্লাহ খান
* সুমিতা দেবী
* সুলতানা জামান
* সুভাষ দত্ত
* কাজী খালেক
* খান আতাউর রহমান

## নির্মাণ ইতিহাস
চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামানকে।

এ চলচ্চিত্রের জন্য জহির রায়হান অভিনেতা আমিনকে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিলকে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।

## সঙ্গীত
কলিম শরাফী চলচ্চিত্রের সঙ্গীত পরিচালনা করেন। খান আতাউর রহমান ও কলিম শরাফী চলচ্চিত্রের গানগুলোতে কণ্ঠ দেন।

## পুরস্কার এবং সম্মাননা
**সোনার কাজল** চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার পুরস্কার' লাভ করে।

## আরো দেখুন
* কখনো আসেনি
* বাহানা
* কাচের দেয়াল
* জীবন থেকে নেয়া
* বেহুলা

## তথ্যসূত্র

## বহিঃসংযোগ
*পাকিস্তান মোশন পিকচার্স আর্কাইভ '৬২
*Pakistani Film Database – 1962 - Cineplot 

বিষয়শ্রেণী:১৯৬২-এর চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:জহির রায়হান পরিচালিত চলচ্চিত্র
ভয়েজার কর্মসূচি

thumb|right|200px|<center>ভয়েজারের সাথে গ্রহ এবং চাঁদের পূর্ণাঙ্গতা</center>

**ভয়েজার কর্মসূচি** একটি মার্কিন মহাকাশ বৈজ্ঞানিক কর্মসূচি যা মহাকাশে দুটি জনহীন মহাকাশ অভিযান, সন্ধানী যথাক্রমে *[[ভয়েজার ১]]* এবং *[[ভয়েজার ২]]* প্রেরণ করে। ১৯৭০ দশকের শেষ সময়ে গ্রহের মধ্যে একটি অনুকূল প্রান্তিকীকরণ সুবিধা গ্রহণ করতে ১৯৭৭ সালে এগুলো প্রেরণ করা হয়। যদিও এগুলিকে আনুষ্ঠানিকভাবে বৃহস্পতি এবং শনিগ্রহের ব্যবস্থা অধ্যয়নের জন্য প্রেরণ করা হয়েছিল, কিন্তু এই সন্ধানীগুলি তাদের অভিযান চালিয়ে যেতে সক্ষম হয়।

২০১২ সালের ২৫ অগাস্ট  মানবনির্মিত প্রথম বস্তু হিসেবে ভয়েজার ১ সৌরজগত-বহির্ভূত এলাকায় প্রবেশ করে, যা মানবজাতির ইতিহাসের এক অভূতপূর্ব ঘটনা ছিল। ২০১৮ সালে নাসা ঘোষণা দেয় যে সেই বছরের ৫ই নভেম্বর মহাকাশযান ভয়েজার ২ আন্তঃনাক্ষত্রিক মহাকাশে প্রবেশ করে। এটি ভয়েজার ১ এর পরে দ্বিতীয় বস্তু যা সৌরজগতের সীমানা ছাড়িয়ে গিয়েছে।

২০১৩ সালের হিসাবে ভয়েজার ১-এর আপেক্ষিক বেগ ছিল প্রতি সেকেন্ডে ১১ মাইল। কিন্তু সময়ের পরিবর্তনে এর শক্তি কমে এসেছে, এবং ২০২৫ সালের পরে এর কোন যন্ত্রাংশই সচল থাকবে না।

মহাকাশে ভয়েজার অভিযান দুইটি সৌরজগতের গ্যাস-সংবলিত গ্রহ বা গ্যাস দানব ও তাদের উপগ্রহ সম্পর্কে বহু তথ্য সংগ্রহ করে, যা সম্পর্কে আগে স্বল্প জ্ঞান ছিল।

## তথ্যসূত্র

## বহিঃসংযোগ

**নাসা সাইটসমূহ**
* NASA Voyager website – Main source of information.
* Voyager Mission state (more often than not at least 3 months out of date)
* Voyager Spacecraft Lifetime
* Space Exploration – Robotic Missions
* NASA Facts – Voyager Mission to the Outer Planets (PDF format) 
* Voyager 1 and 2 atlas of six Saturnian satellites (PDF format) 1984
* JPL Voyager Telecom Manual
**NASA instrument information pages:**
* 
* 
* 
* 
* 
* 
* 
* 
* 
* 
* 
* 
* 

**অন্যান্য সাইটসমূহ**
* Spacecraft Escaping the Solar System – current positions and diagrams
* NPR: Science Friday 8/24/07 Interviews for 30th anniversary of Voyager spacecraft
* Illustrated technical paper by RL Heacock, the project engineer
* 

বিষয়শ্রেণী:ভয়েজার কর্মসূচি
বিষয়শ্রেণী:নাসা কর্মসূচি
বিষয়শ্রেণী:মার্কিন যুক্তরাষ্ট্রের মহাকাশ কর্মসূচি
সর্বজনগ্রাহ্য হিসাববিজ্ঞান নীতিমালা

**সর্বজনগ্রাহ্য হিসাববিজ্ঞান নীতিমালা**(**জিএএপি**) সাধারণত কোনো অধিক্ষেত্র ব্যবহৃত আর্থিক হিসাববিজ্ঞানের মান কাঠামো নির্দেশিকা উল্লেখ করে থাকে। এটি **হিসাবরক্ষণ মান** বা আদর্শ হিসাবরক্ষণ অনুশীলন নামে পরিচিত। এটি মান এবং নিয়মাবলী অন্তর্ভুক্ত করে থাকে যা হিসাবরক্ষকগন লিপিবদ্ধকরণ, সংক্ষেপিতকরন এবং আর্থিক প্রতিবেদন প্রস্তুতের সময় অনুসরণ করে থাকেন।
GAAP দ্বারা প্রদানকৃত নীতিমালা গুলো হলো-
১)পৃথক ব্যবসায় সত্তা ধারণা
২)অর্থের এককে পরিমাপক ধারণা
৩)সময়কাল বলা হিসাব-কাল ধারণা
৪)স্বীকৃতি নীতি
৫)চলমান ব্যবসায় ধারণা
৬)পূর্ণ প্রকাশ নীতি
৭)মিলকরন নীতি
৮)বস্তুনিষ্ঠার নীতি
৯)ঐতিহাসিক ব্যয় ও ক্রয়মূল্য নীতি
১০)রক্ষণশীলতার নীতি

## উদাহরণ
* সাধারণত অ্যাকাউন্টিং নীতিমালা গৃহীত হয় মার্কিন যুক্তরাষ্ট্র
* সাধারণভাবে অ্যাকাউন্টিং নীতিগুলি গৃহীত হয় যুক্তরাজ্য
* অ্যাকাউন্টিং নীতিগুলি সাধারণত গৃহীত হয় পরিকল্পনা কমপটেবল জেনারাল ফ্রান্স
* অ্যাকাউন্টিং নীতিগুলি সাধারণত গৃহীত হয় ''' গ্রানডসটে অর্ডানংস্মিগার বুচফাহরং '''(জার্মানি)
* অ্যাকাউন্টিং নীতিসমূহ (''' আরএপি ''') রাশিয়া
* চাইনিজ অ্যাকাউন্টিং স্ট্যান্ডার্ডস ** ঝিংগুয়ে কিউইজি কুয়েজি জেঞ্জি ** 中国 企业 会计 准则) চীন
* আন্তর্জাতিক আর্থিক প্রতিবেদনের মান আন্তর্জাতিক
* সাধারণভাবে অ্যাকাউন্টিং নীতি গ্রহণ করা হয় ভারত

## আরো দেখুন
* নিরীক্ষণের মানের জন্য কেন্দ্র (সিএকিউ)
* চীনা অ্যাকাউন্টিং মান
* ধারাবাহিক আইটেম ক্রয় পাওয়ার অ্যাকাউন্টিং
* সাধারণত গৃহীত অ্যাকাউন্টিং নীতিমালা (কানাডা)
* সাধারণভাবে গৃহীত অ্যাকাউন্টিং নীতিমালা (ফ্রান্স)
* সাধারণত গৃহীত অ্যাকাউন্টিং নীতিমালা (যুক্তরাজ্য)
* সাধারণত গৃহীত অ্যাকাউন্টিং নীতিমালা (মার্কিন যুক্তরাষ্ট্র)
* আন্তর্জাতিক আর্থিক প্রতিবেদনের মান
* অ্যাকাউন্টিং দর্শন
* বিধিবদ্ধ অ্যাকাউন্টিং নীতি মার্কিন যুক্তরাষ্ট্রে বীমা সংস্থাগুলির জন্য

## তথ্যসূত্র

*
বিষয়শ্রেণী:হিসাববিজ্ঞানের পরিভাষা
বিষয়শ্রেণী:হিসাববিজ্ঞান পদ্ধতি
মাধ্যমিক ও উচ্চ মাধ্যমিক শিক্ষা বোর্ড, রাজশাহী

**মাধ্যমিক ও উচ্চ মাধ্যমিক শিক্ষা বোর্ড, রাজশাহী** বাংলাদেশের রাজশাহী বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্বপ্রাপ্ত সংস্থা। এটি ১৯৬২ সালে উত্তরবঙ্গের রাজশাহী জেলায় প্রতিষ্ঠিত হয়। 

প্রতিষ্ঠালগ্নে উত্তর ও দক্ষিণবঙ্গ রাজশাহী শিক্ষা বোর্ডের কর্মপরিধির অন্তর্ভুক্ত ছিল। কিন্তু ১৯৬৩ সালে যশোর শিক্ষা বোর্ড প্রতিষ্ঠিত হওয়ার পর এর আয়তন কিছুটা কমে যায়। তথাপি বৃহত্তর রাজশাহী, পাবনা, বগুড়া, রংপুর ও দিনাজপুর জেলা সমূহের মাধ্যমিক ও উচ্চ মাধ্যমিক শিক্ষা ব্যবস্থাপনা রাজশাহী শিক্ষা বোর্ডের অধীনে পরিচালিত হয়েছে। ২০০৭ সালে দিনাজপুর শিক্ষা বোর্ড প্রতিষ্ঠিত হওয়ার অব্যবহিত পূর্ব পর্যন্ত দেশের সর্ববৃহৎ শিক্ষা বোর্ডের দায়িত্ব পালন করে আসছিল রাজশাহী শিক্ষা বোর্ড।

## গঠন এবং ইতিহাস
বোর্ডের অধ্যাদেশ অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা *১৯৬১ সালের পূর্ব পাকিস্তান অধ্যাদেশ নং ৩৩, ধারা ৩এ(১)* ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের (XVII of 1977) সপ্তদশ সংশোধনী দ্বারা দ্বায়িত্বপ্রাপ্ত। বর্তমানে এই বোর্ড-এর অন্তর্গত রয়েছে রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর ও নওগাঁ জেলার শিক্ষাপ্রতিষ্ঠান।

## কার্যক্রম
* সনদপত্র উত্তোলন।
* নম্বরপত্র উত্তোলন।
* নাম সংশোধন।
* যেকোন বিষয়ে ফলাফল সংশোধন।
* ভর্তি বাতিল।
* এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্নকরণ।
* সনদপত্র হারিয়ে গেলে উত্তোলনের প্রক্রিয়া।

## আরও দেখুন
* বাংলাদেশের শিক্ষা বোর্ডের তালিকা
* বাংলাদেশের শিক্ষাব্যবস্থা

## তথ্যসূত্র

*

## বহিঃসংযোগ
* 
* মাধ্যমিক ও উচ্চ শিক্ষা অধিদপ্তর, বাংলাদেশ
* বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
* শিক্ষা মন্ত্রণালয় 

বিষয়শ্রেণী:১৯৬১-এ প্রতিষ্ঠিত
রাজশাহী
শিক্ষা রাজশাহী
ভয়েজার ১

**'ভয়েজার ১**' হল একটি  স্পেস প্রোব যা নাসা ১৯৭৭ সালের ৫ সেপ্টেম্বর মহাশূন্যে প্রেরণ করে সৌরজগতের বাইরের পরিবেশ সম্পর্কে জানার জন্য। এটি ৪৩ বছর ধরে চালনা করা হচ্ছে এবং এটি ডিপ স্পেস নেটওয়ার্কের সাথে যোগাযোগ করে কমান্ড নেয়ার জন্য এবং তথ্য দেয়ার জন্য। ২০১৪ সালের ১১ নভেম্বর এটি পৃথিবী থেকে  (আনুমানিক ১২ বিলিয়ন মাইল) দূরত্ব অতিক্রম করে, এটিই পৃথিবী থেকে সবচেয়ে দূরবর্তী স্পেস প্রোব।

১৯৭৯ সালে বৃহস্পতি এবং ১৯৮০ সালে শনি সিস্টেমের সম্মুখীন হত্তয়ার পর ১৯৮০ সালের ২০ নভেম্বর এর প্রাথমিক মিশন শেষ হয়। এটিই ছিল প্রথম প্রোব যা দুটি গ্রহের এবং এদের উপগ্রহের বিশদ তথ্য এবং ছবি দিতে সক্ষম হয়। ভয়েজার ১ হল ভয়েজার কর্মসূচি এর অংশ এবং ভয়েজার ২ সাদৃশ্য যার কাজ সৌরজগতের সীমানা কুইপার বেল্ট, সৌরমণ্ডল এবং নক্ষত্রমন্ডলের মধ্যবর্তী এলাকার তথ্য প্রেরণ করা।

২০১৩ সালে নাসা ঘোষণা দেয় যে, ২০১২ সালের ২৫শে আগস্ট ভয়েজার ১ আন্তঃনাক্ষত্রিক মহাকাশে প্রবেশ করেছে। এটি প্রথম মনুষ্য নির্মিত বস্তু যা সৌরজগতের সীমানা ছাড়িয়ে গিয়েছে।

## তথ্যসূত্র

বিষয়শ্রেণী:মহাকাশ অভিযান
বিষয়শ্রেণী:ভয়েজার কর্মসূচি
বিষয়শ্রেণী:নাসা মহাকাশ সন্ধানী
ভাটিয়ারী

**ভাটিয়ারী** সমুদ্র আর পাহাড়ে ঘেরা ভ্রমণ পিপাসুদের একটি তীর্থস্থান, যা ভাটিয়ারী ইউনিয়নের অন্তর্গত। বাংলাদেশের ভূমি বৈচিত্রে চট্টগ্রামকে প্রকৃতির অপরূপ লীলাভূমি বলা হয়ে থাকে। বর্ণিল সাজে সজ্জিত চট্টগ্রামের প্রাকৃতিক স্থান সমূহের মধ্যে ভাটিয়ারীকে অন্যতম নয়নাভিরাম বলে ধরে নেয়া হয়।

## আয়তন
এ এলাকার আয়তন প্রায় ১৯.৪৩বর্গ কিলোমিটার  (৪৮০০ একর)।

## অবস্থান
চট্টগ্রাম শহর হতে প্রায় ১৫ কি.মি. উত্তরে ভাটিয়ারী অবস্থিত। ভাটিয়ারীর পূর্বে রয়েছে হাটহাজারী, পশ্চিমে সন্দ্বীপ, দক্ষিণে সেলিমপুর এবং উত্তরে সোনাইছড়ি।

## শিক্ষা
ভাটিয়ারীতে বর্তমানে ১০টি প্রাথমিক বিদ্যালয়, ২টি উচ্চবিদ্যালয় এবং একটি কলেজ রয়েছে । এছাড়া তিনটি মাদ্রাসা, দুইটি এতিমখানা এবং বেশকিছু কিন্ডারগার্টেন স্কুল রয়েছে। মাদাম বিবির হাট শাহজাহান উচ্চ বিদ্যালয় এ এলাকার সবচেয়ে পুরাতন বিদ্যাপীঠদের মধ্যে একটি। এটি ১৯০৫ সালে প্রতিষ্ঠিত হয়। প্রতিষ্ঠার সময় যদিও এটি মাদ্রাসা ছিল, স্বাধীনতার পর তা বিদ্যালয়ে রূপান্তরিত হয়।

## চিকিৎসা
ভাটিয়ারীতে জনসাধারণে চিকিৎসার সুবিধার্থে এ এলাকায় একটি মুক্তিযুদ্ধ মেমোরিয়াল হাসপাতাল প্রতিষ্ঠিত হয়। প্রতিদিন উল্লেখযোগ্য সংখ্যক মানুষ এখান থেকে চিকিৎসা সেবা গ্রহণ করে থাকে।

## অর্থনীতি

শীপ ব্রেকিংস বা জাহাজ কাটা শিল্প এ এলাকার অর্থনীতির মূল চালিকা। এলাকার প্রায় ৬০ শতাংশ জনগণের আয় এ শীপ ব্রেকিংসের উপর নির্ভর করে। এ অঞ্চলে ১৯৭৪ সালে সর্বপ্রথম জাহাজ ভাঙ্গা শিল্প গড়ে উঠে।

## চিত্রশালা


File:Vatiary lake 01.jpg|thumb|ভাটিয়ারী হ্রদ
File:Main gate of Hillview Park & Cafe.jpg|thumb|হিলভিউ পার্ক অ্যান্ড ক্যাফের প্রবেশপথ
File:Vatiary lake 04.jpg|thumb|ভাটিয়ারী হ্রদ
File:Vatiary lake 03.jpg|thumb|ভাটিয়ারী হ্রদ
File:Fountain at Hillview Park & Cafe.jpg|thumb|ক্যাফে ২৪ এ পানির ফোয়ারা
File:Vatiary lake 06.jpg|thumb|ভাটিয়ারী হ্রদ
File:Sunset Point,Vatiyari.jpg|thumb|সানসেট পয়েন্ট



## তথ্যসূত্র

বিষয়শ্রেণী:চট্টগ্রাম জেলার উপজেলা
বিষয়শ্রেণী:বাংলাদেশের উদ্যান
বিষয়শ্রেণী:চট্টগ্রামের উপশহর
মাসাতোশি কোশিবা

**মাসাতোশি কোশিবা** (জাপানি: 小柴 昌俊, ১৯ সেপ্টেম্বর ১৯২৬ - ১২ নভেম্বর ২০২০) একজন জাপানি পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।

## জীবনী
কোশিবা টোকিও বিশ্ববিদ্যালয় থেকে ১৯৫১ সালে গ্র্যাজুয়েট হন এবং ১৯৫৫ সালে রোচেস্টার বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৫৫ সালের জুলাই থেকে ১৯৫৮ সালের ফেব্রুয়ারি পর্যন্ত তিনি শিকাগো বিশ্ববিদ্যালয় এ রিসার্চ অ্যাসোসিয়েট হিসেবে কর্মরত ছিলেন। ১৯৫৮ সালের মার্চ থেকে ১৯৬৩ সালের অক্টোবর পর্যন্ত টোকিও বিশ্ববিদ্যালয় এর ইন্সটিটিউট অব নিউক্লিয়ার স্টাডিতে সহযোগী অধ্যাপক হিসেবে কর্মরত ছিলেন।

## ব্যক্তিগত জীবন
১৯৫০ এর দশকের শেষের দিকে জাপানে ফিরে আসার পর কোশিবা আর্ট মিউজিয়ামের কিউরেটর কিয়োতো কাতোকে বিয়ে করেন। কোশিবা এক ছেলে ও এক মেয়ের জনক।

তিনি ২০২০ সালের ১২ নভেম্বর টোকিওর এডোগাওয়া হাসপাতালে ৯৪ বছর বয়সে মারা যান।

## পুরস্কার
উৎসঃ
* ১৯৮৭ – আসাহি পুরস্কার
* ১৯৮৭ – নিশিনা স্মৃতি পুরস্কার
* ১৯৯৭ - হামবোল্ট পুরস্কার
* ২০০০ - পদার্থবিজ্ঞানে ওলফ পুরস্কার 
* ২০০২ - পদার্থবিজ্ঞানে নোবেল পুরস্কার
* ২০০২ – প্যানফস্কি পুরস্কার
* ২০০৩ - পদার্থবিজ্ঞানে বেঞ্জামিন ফ্র্যাঙ্কলিন পদক

## তথ্যসূত্র

বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:১৯২৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:জাপানি নোবেল বিজয়ী
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:জাপানি পদার্থবিজ্ঞানী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
সুরজ রণদিব

**হিউয়া কালুহালামুল্লাগে সুরজ রণদিব কালুহালামুল্লা** (; জন্ম: ৩০ জানুয়ারি, ১৯৮৫) মাতারায় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলে খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। সচারচর **সুরজ রণদিব** নামে পরিচতি তিনি। জন্মকালে তার নাম ছিল **মোহাম্মদ মারশুক মোহাম্মদ সুরজ**। ডানহাতি অফ-স্পিনার হিসেবে দলের প্রতিনিধিত্ব করছেন। মাতারা’র রাহুলা কলেজে পড়াশোনা করেছেন।

## খেলোয়াড়ী জীবন
বয়সভিত্তিক খেলায় শ্রীলঙ্কার পক্ষে সফলতা প্রদর্শন করেছেন। অনূর্ধ্ব-১৫ দলে খেলার পর ২০০৩-০৪ মৌসুমে অনূর্ধ্ব-১৯ দলে খেলে চার খেলায় ২৩ উইকেট পান। তার এ সাফল্য মারভান আতাপাত্তুর নজরে আসে ও তাকে সিংহলীজ স্পোর্টস ক্লাবে খেলার জন্য উদ্বুদ্ধ করেন। এরপর সুরজ শ্রীলঙ্কা এ-দলে খেলার সুযোগ পান।

ডিসেম্বর, ২০০৯ সালে মুত্তিয়া মুরালিধরনের পরিবর্তে শ্রীলঙ্কার একদিনের আন্তর্জাতিক দলে অন্তর্ভুক্ত হন। নাগপুরে ভারতের বিপক্ষে অনুষ্ঠিত সিরিজের দ্বিতীয় খেলায় তার ওডিআই অভিষেক ঘটে। খেলায় ৫১ রানে তিনি ৩-উইকেট দখল করেন। ঐ খেলায় শ্রীলঙ্কা ক্রিকেট দল ৩-উইকেটে জয়লাভ করে।

২০১১ সালের ক্রিকেট বিশ্বকাপে তাকে চূড়ান্ত তালিকা থেকে বাদ দেয়া হলেও অ্যাঞ্জেলো ম্যাথিউসের আঘাতপ্রাপ্তিতে তিনি দলে অন্তর্ভুক্ত হন। খেলায় তার দল ফাইনালে পৌঁছেছিল।

## বিতর্ক
১৬ আগস্ট, ২০১০ তারিখে রণদিব উদ্দেশ্যপ্রণোদিত হয়ে নো-বল দেন যা গণমাধ্যমে মনোযোগ আকর্ষণ করে। এ সময় বীরেন্দ্র শেওয়াগ ৯৯* রানে অপরাজিত ছিলেন ও ভারত একদিনের আন্তর্জাতিকে জয়লাভ করে। কিন্তু তার নো-বলে শেওয়াগ সেঞ্চুরি থেকে বঞ্চিত হন। শেওয়াগ ছক্কা হাকানোর চেষ্টা করলেও আম্পায়ার বলটিকে নো-বল ঘোষণা করেন। খেলাশেষে রণদিব শেওয়াগের কাছে এ ঘটনার জন্য দুঃখ প্রকাশ করেন। এরফলে রণদিবের জরিমানা হিসেবে ম্যাচ ফি বাতিল হয় ও শ্রীলঙ্কা ক্রিকেট কর্তৃক তাকে এক খেলার জন্য নিষিদ্ধ ঘোষণা করা হয়।

## তথ্যসূত্র

## বহিঃসংযোগ
* 
* Premier League Cricket - Suraj Randiv takes eight (The Island) 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:শ্রীলঙ্কা স্কুলস একাদশের ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:নাগেনাহিরা নাগাসের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:ইসলাম হতে বৌদ্ধধর্মে ধর্মান্তরিত
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:গালে গার্ডিয়ান্সের ক্রিকেটার
বিষয়শ্রেণী:খেলাঘর সমাজ কল্যাণ সমিতির ক্রিকেটার
ভিকার উন নিসা নূন

**ভিকার-উন-নিসা, লেডি নুন** (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে তিনি ছিলেন অস্ট্রিয়ান। তিনি ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।

## পাকিস্তান আন্দোলনের সাথে সম্পৃক্ততা
বিয়ের পরে তিনি ইসলাম ধর্ম গ্রহণ করেন এবং ভিক্টোরিয়া নাম পরিবর্তন করে ভিকার- উন- নিসা রাখেন। ফিরোজ খান নুন ইন্ডিয়ান ভাইসরয় এর মন্ত্রিপরিষদ থেকে যে বছর পদত্যাগ করে ঐ বছর তারা দিল্লী ত্যাগ করেন এবং লাহোর চলে আসেন। লেডি নুন পাকিস্তানের রাজনীতিতে সরাসরি আবির্ভূত হন এবং তিনি স্থানীয় রাজনীতিতেও যুক্ত হন। তিনি পাঞ্জাব প্রোভিন্সিয়াল সাবকমিটির সদস্য হন এবং মুসলিম লিগের জন্য জনসমাবেশ ও মিছিলও আয়োজন করেন। পাঞ্জাবে সিভিল ডিসঅবিডেন্স আন্দোলনের সময় লেডি নুন তিনবার গ্রেফতার হয়েও ব্রিটিশ সমর্থিত খিজরের মন্ত্রিসভার বিরুদ্ধে প্রতিবাদ ও বিক্ষোভ সংগঠনে সাহায্য করেন।

## সমাজ সেবামূলক কাজ
১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে তিনি উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন, যেটি বর্তমানে মেয়েদের জন্য একটি বিখ্যাত শিক্ষা প্রতিষ্ঠান।

## পরবর্তী জীবন
তার স্বামী স্যার ফিরোজ পূর্ব পাকিস্তানের গভর্নর হন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও তিনি তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় তিনি তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।

দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:পাকিস্তানি সমাজকর্মী
বিষয়শ্রেণী:ইসলামে ধর্মান্তরিত
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:পাকিস্তান আন্দোলনের কর্মী
বিষয়শ্রেণী:পাকিস্তানের প্রধানমন্ত্রীর দাম্পত্য সঙ্গী
পটাসিয়াম পারআয়োডেট

**পটাশিয়াম পারআয়োডেট** একটি অজৈব লবণ, যার আণবিক সংকেত KIO4 । একটি পটাশিয়াম ক্যাটায়ন এবং একটি পারআয়োডেট অ্যানায়ন দ্বারা এটি গঠিত, যা পারআয়োডিক অ্যাসিড এর পটাশিয়াম লবণ হিসাবে গণ্য করা যেতে পারে। অন্যান্য সাধারণ পারআয়োডেটসমূহ, যেমন সোডিয়াম পারআয়োডেট এবং পারআয়োডিক এসিড এর চেয়ে পটাশিয়াম পারআয়োডেট ভিন্নধর্মী। এটি শুধুমাত্র **মেটাপারআয়োডেট** রুপেই পাওয়া যায়।

## প্রস্তুতি

পটাশিয়াম আয়োডেট এর জলীয় দ্রবণকে ক্লোরিন এবং পটাশিয়াম হাইড্রোক্সাইড দ্বারা জারিত করে পটাশিয়াম পারআয়োডেট তৈরী করা যেতে পারে ।

:KIO<sub>3</sub> + Cl2 + 2 KOH → KIO4 + 2 KCl + H2O

এটি পটাশিয়াম আয়োডেট এর তাড়িৎ জারণ দ্বারাও উৎপন্ন করা যেতে পারে।

## রাসায়নিক বৈশিষ্ট্য

৫৮২° সে. তাপমাত্রায় পটাশিয়াম পারআয়োডেট বিশ্লেষিত হয়ে পটাশিয়াম আয়োডেট এবং অক্সিজেন গঠন করে । এটি পানিতে সামান্য দ্রবণীয় ।
KIO4 চতুষ্কোণাকার স্ফটিক ঘঠন করে ।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:পটাশিয়াম যৌগ
বিষয়শ্রেণী:অক্সিজেন যৌগ
বিষয়শ্রেণী:আয়োডিন যৌগ
বিষয়শ্রেণী:পারআয়োডেট
বিষয়শ্রেণী:জারক
দ্বিতীয় মাহমুদ

**দ্বিতীয় মাহমুদ** (উসমানীয় তুর্কি: محمود ثانى*মাহমুদ-ই-সা‌নি*, محمود عدلى *Mahmud-u Âdlî*) () (২০ জুলাই ১৭৮৫&ndash; ১ জুলাই ১৮৩৯) ছিলেন ৩০তম উসমানীয় সুলতান। তিনি ১৮০৮ থেকে ১৮৩৯ সাল পর্যন্ত শাসন করেন। কনস্টান্টিনোপলের তোপকাপি প্রাসাদে তার জন্ম হয়। তার পিতা সুলতান প্রথম আব্দুল হামিদ। তার শাসনামল প্রশাসনিক, সামরিক ও অর্থনৈতিক সংস্কারের জন্য প্রসিদ্ধ। এসব তানজিমাতের সময় চরমে পৌছায় এবং তার পুত্র প্রথম আবদুল মজিদ ও প্রথম আব্দুল আজিজ তা চালিয়ে যান। ১৮২৬ আলে তিনি ১,৩৫,০০০ জনের জানিসারি দলকে বিলুপ্ত করেন এবং এভাবে তিনি সামরিক সংস্কারের বাধা দূর করার জন্য এর নেতাদের মৃত্যুদণ্ড দেন।

## তথ্যসূত্র

* Incorporates text from Edward Shepherd Creasy, *History of the Ottoman Turks; From the beginning of their empire to the present time* (1878).

## আরও পড়ুন
* Levy, Avigdor. "The Officer Corps in Sultan Mahmud II's New Ottoman Army, 1826–39." *International Journal of Middle East Studies* (1971) 2#1 pp: 21-39. [online](http://psi424.cankaya.edu.tr/uploads/files/Levy,%20Officers%20Corps%20in%20Mahmud%20II%27s%20Army%20(1971).pdf)
* Levy, Avigdor. "The Ottoman Ulema and the military reforms of Sultan Mahmud II." *Asian and African Studies* 7 (1971): 13-39.
* Levy, Avigdor. "The Ottoman Corps in Sultan Mahmud II New Ottoman Army." *International Journal of Middle East Studies* 1 (1971): pp 39+
* Palmer, Alan. *The Decline and Fall of the Ottoman Empire* (1992) ch 6

## বহিঃসংযোগ

বিষয়শ্রেণী:১৭৮৫-এ জন্ম
বিষয়শ্রেণী:১৮৩৯-এ মৃত্যু
বিষয়শ্রেণী:১৯শ শতাব্দীর উসমানীয় সুলতান
বিষয়শ্রেণী:খাদেমুল হারামাইন শরিফাইন
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:অভ্যুত্থানে ক্ষমতা গ্রহণকারী নেতা
জাতীয় চিত্রশালা (বাংলাদেশ)

**জাতীয় চিত্রশালা** হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান।

## ইতিহাস
বাংলাদেশের স্বাধীনতার পর ১৯৭৪ সালে বাংলাদেশ শিল্পকলা একাডেমি প্রতিষ্ঠিত হয়। দেশের একমাত্র ললিতকলার সংরক্ষক এবং অভিভাবকে এই প্রতিষ্ঠান। ১৯৭৪ সালের নভেম্বর মাসে একাডেমী জাতীয় চিত্রশালা প্রতিষ্ঠা করে।

## কার্যক্রম
জাতীয় চিত্রশালা, বাংলাদেশ শিল্পকলা একাডেমির পাশে একটি দোতলা ভবনে অবস্থিত। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়। ১৯৭৫ সাল থেকে একাডেমি এখানে দুই বছর পরপর ‘জাতীয় চারুকলা প্রদর্শনী’ আয়োজন করে। এছাড়া জাতীয় চিত্রশালা ও শিল্পকলা একাডেমীর উদ্যোগে ১৯৮২ সাল থেকে ‘দ্বিবার্ষিক এশীয় চারুকলা প্রদর্শনী’ এবং ‘নবীন শিল্পীর চারুকলা প্রদর্শনী’র আয়োজন করা হয়।

## চিত্রশালা

জাতীয় চিত্রশালা.jpg
Ambassador Earl Miller Visit National Art Gallery (50318999842).jpg
Ambassador Earl Miller Visit National Art Gallery (50318154468).jpg


## তথ্যসূত্র

## বহিঃসংযোগ

* সংরক্ষিত পৃষ্ঠা

বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:ঢাকার জাদুঘর
বিষয়শ্রেণী:বাংলাদেশের শিল্পকলা
বিষয়শ্রেণী:বাংলাদেশের শিল্পকলা একাডেমি
বিষয়শ্রেণী:জাতীয় চিত্রশালা
বাথ পার্টি

**আরব সোশ্যালিস্ট বাথ পার্টি** ( **) ছিল সিরিয়ায় প্রতিষ্ঠিত একটি রাজনৈতিক দল। মিশেল আফলাক, সালাহউদ্দিন আল বিতার ও জাকি আল আরসুজি এই দল প্রতিষ্ঠা করেন। এই দলে বাথিজম ( *আল বাথ* বা *বাথ* অর্থ "রেনেসা") কে অনুসরণ করে যা আরব জাতীয়তাবাদ, প্যান আরবিজম, আরব সমাজবাদ ও উপনিবেশবাদের বিরোধী উপাদান নিয়ে গঠিত। বাথিজম আরব বিশ্বকে একটি একক রাষ্ট্র হিসেবে একীভূত হওয়ার ডাক দেয়। এর নীতিবাক্য হল, “একতা, স্বাধীনতা, সমাজবাদ”। এর দ্বারা আরব ঐক্য এবং অনারব নিয়ন্ত্রণ ও প্রভাব থেকে স্বাধীন থাকা বোঝায়।

১৯৪৭ সালের ৭ এপ্রিল আফলাক ও আল বিতারের নেতৃত্বাধীন আরব বাথ মুভমেন্ট এবং আল আরসুজির নেতৃত্বাধীন আরব বাথ দলের যুক্ত হওয়ার মাধ্যমে বাথ পার্টি জন্ম লাভ করে। দ্রুত এই দল আরব দেশগুলোতে শাখা বিস্তার করে। তবে এটি শুধু ইরাক ও সিরিয়ায় ক্ষমতা লাভে সমর্থ হয়। আরব বাথ পার্টি ১৯৫২ সালে আকরাম আল হাউরানির নেতৃত্বাধীন আরব সোশ্যালিস্ট পার্টির সাথে একীভূত হয়ে আরব সোশ্যালিস্ট বাথ পার্টিতে পরিণত হয়।নবগঠিত দল কিছুমাত্রায় সাফল্য লাভ করে এবং ১৯৫৪ সালের নির্বাচনে সিরিয়ার সংসদে দ্বিতীয় বৃহত্তম দলে পরিণত হয়। এরা সিরিয়ান কমিউনিস্ট পার্টির সাথে পরবর্তীতে ইউনাইটেড আরব রিপাবলিক গঠন করে। মিশর ও সিরিয়া এর সদস্য ছিল। এই ইউনিয়ন ব্যর্থ হয় এবং ১৯৬১ সালে সিরিয়ার অভ্যুত্থান ইউনিয়ন ভেঙে দেয়।

ইউনিয়নটি ভেঙে যাওয়ার পর বাথ পার্টি নতুন করে গঠিত হয়। বাথ পার্টির নিয়ন্ত্রণভার বেসামরিক ব্যক্তিদের কাছ থেকে নিয়ে নেয়ার জন্য সামরিক কর্মী সৃষ্টি করা হয়। ইতোমধ্যে ইরাকের বাথ পার্টি রমজান বিপ্লবের মাধ্যমে ক্ষমতা দখল করে। ১৯৬৩ সালে মাইকেল আফলাকের সম্মতিতে সামরিক কমিটি সিরিয়ার ক্ষমতা নেয়।

খুব শীঘ্রই আফলাক, আল বিতার ও মুনিফ আল রাজ্জাজের নেতৃত্বাধীন বেসামরিক অংশ এবং সালাহ জাদিদ ও হাফিজ আল আসাদের নেতৃত্বাধীন সামরিক কমিটির মধ্যে ক্ষমতার দ্বন্দ্ব শুরু হয়। দুই পক্ষের মধ্যে সম্পর্ক চরমে পৌছালে সামরিক কমিটি ১৯৬৬ সালে অভ্যুত্থান ঘটায়। ফলে আল রাজ্জাজ, আফলাক ও তাদের সমর্থকরা স্থানচ্যুত হন। এই বিপ্লবের পর বাথ পার্টি ইরাকি-নেতৃত্বাধীন বাথ আন্দোলন ও সিরিয়ান-নেতৃত্বাধীন বাথ আন্দোলনে বিভক্ত হয়ে পড়ে।

## তথ্যসূত্র

## গ্রন্থপঞ্জি

;Articles & journals
*  
* 

;Bibliography

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
*The five volumes of Michel Aflaq’s ''On The Way Of Resurrection'' (Fi Sabil al Ba'th) 
*The Constitution of the Arab Socialist Ba'th Party

বিষয়শ্রেণী:আরব জাতীয়তাবাদী রাজনৈতিক দল
বিষয়শ্রেণী:আরব সমাজবাদী রাজনৈতিক দল
বিষয়শ্রেণী:বাথিস্ট দল
বিষয়শ্রেণী:মধ্যপ্রাচ্যের ইতিহাস
বিষয়শ্রেণী:সিরিয়ার সমাজবাদী দল
বিষয়শ্রেণী:ইরাকের সমাজবাদী দল
বিষয়শ্রেণী:সুদানের সমাজবাদী দল
বিষয়শ্রেণী:লেবাননের সমাজবাদী দল
বিষয়শ্রেণী:ইয়েমেনের সমাজবাদী দল
বিষয়শ্রেণী:বাহরাইনের সমাজবাদী দল
বিষয়শ্রেণী:মৌরিতানিয়ার সমাজবাদী দল
বিষয়শ্রেণী:১৯৪৫-এ প্রতিষ্ঠিত রাজনৈতিক দল
বিষয়শ্রেণী:সমাজবাদী দল
বিষয়শ্রেণী:সৌদি আরবের সমাজবাদী দল
বিষয়শ্রেণী:আরবের ইতিহাস
বিষয়শ্রেণী:আরব জাতীয়তাবাদ
বিষয়শ্রেণী:বাথিজম
সাফা ও মারওয়া

**সাফা ও মারওয়া** ( **',  **') সৌদি আরবের মক্কায় অবস্থিত বৃহত্তর আবু কুবাইস ও কাইকান পর্বতদ্বয়ের সাথে সংযুক্ত দুটি ছোট পাহাড়। এই পাহাড়দ্বয় হজ্জ ও উমরার সাথে সম্পর্কিত। হজ্জ ও উমরার অংশ হিসেবে এই দুই পাহাড়ের মাঝে সাত বার আসা যাওয়া করতে হয় যা সায়ী নামে পরিচিত।  প্রতিবছর এখানে অনেক লোকের সমাগম ঘটে ।

## ইতিহাস
ইসলামি বর্ণনা অনুযায়ী, ইবরাহিম (আ) আল্লাহর আদেশে তার স্ত্রী হাজেরা (আ) ও শিশুপুত্র ইসমাইল (আ) কে অল্প কিছু খাদ্যদ্রব্যসহ সাফা ও মারওয়ার কাছে মরুভূমিতে রেখে আসেন। তাদের খাবার ও পানি শেষ হয়ে যাওয়ার পর হাজেরা পানির জন্য এই দুই পাহাড়ের মাঝে সাতবার যাওয়া আসা করেন। এসময় তিনি ইসমাইল (আ) কে রেখে যান।

প্রথমে তিনি আশেপাশের এলাকা দেখার জন্য সাফা পাহাড়ে উঠেন। তিনি কোনো কাফেলার সন্ধান পাওয়ার আশায় ছিলেন যাতে তাদের কাছ থেকে সামান্য পানি চেয়ে পিপাসা মেটানো যায়। কিছু না দেখার পর তিনি পার্শ্ববর্তী মারওয়া পাহাড়ে উঠেন। মূলত, মরুভুমিতে মরিচিকা দেখে পানির আশায় তিনি দৌড়ে যান। বারবার তার দৃষ্টিভ্রম হয় এবং সামান্য পানি পাওয়ার আশায় এভাবে সাতবার চলাচলের পর ফিরে এসে তিনি দেখতে পান যে ক্রন্দনরত শিশু ইসমাইল (আ) এর পায়ের আঘাতে মাটি ফেটে পানির ধারা বের হচ্ছে। মূলত, ফেরেশতা হযরত জিবরাইল (আ) এর আঘাতে এই পানির ধারাটি সৃষ্টি হয়। বিবি হাজেরা এই ঝর্ণা পাথর দিয়ে বেধে দেন। এরপর থেকে এটি জমজম কুয়া নামে পরিচিত হয়।

## স্থান
কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ।

## সায়ি
হজ্জ ও উমরার সময় এই দুই পাহাড়ের মধ্যে সাতবার আশা যাওয়া করতে হয়। একে সায়ি () বলে। এটি হজ্জ ও উমরার অবশ্য পালনীয় বিধান।



File:Sa'yee To Go.jpg|সাফার দিকে সায়ি
File:Sa'yee For older.jpg|মধ্যবর্তী স্থান বৃদ্ধ ও পঙ্গুদের জন্য নির্দিষ্ট
File:Sa'yee To return.jpg|সাফা থেকে মারওয়ার দিকে সায়ি



## তথ্যসূত্র

বিষয়শ্রেণী:ইসলামি তীর্থযাত্রা
বিষয়শ্রেণী:ইসলামি পবিত্র স্থান
বিষয়শ্রেণী:হজ্জ
বিষয়শ্রেণী:মক্কা
বিষয়শ্রেণী:সৌদি আরবের দর্শনীয় স্থান
বিষয়শ্রেণী:হজ্জের পরিভাষা
বিষয়শ্রেণী:মসজিদ আল-হারাম
বিষয়শ্রেণী:ইসলামের পবিত্র স্থান
বিষয়শ্রেণী:সৌদি আরবের পর্বত
মাধ্যমিক ও উচ্চ মাধ্যমিক শিক্ষা বোর্ড, দিনাজপুর

**মাধ্যমিক ও উচ্চ মাধ্যমিক শিক্ষা বোর্ড, দিনাজপুর** বাংলাদেশের রংপুর বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়।

## গঠন
বোর্ডের অধ্যাদেশ অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান; যা *১৯৬১ সালের পূর্ব পাকিস্তান অধ্যাদেশ নং ৩৩, ধারা ৩এ(১)* ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধীনস্থ জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা।

## কার্যক্রম
* সনদপত্র উত্তোলন।

## আরও দেখুন
* বাংলাদেশের শিক্ষা বোর্ডের তালিকা
* বাংলাদেশের শিক্ষাব্যবস্থা

## তথ্যসূত্র

## বহিঃসংযোগ
* 
* মাধ্যমিক ও উচ্চ শিক্ষা অধিদপ্তর, বাংলাদেশ
* বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
* শিক্ষা মন্ত্রণালয় 

দিনাজপুর
শিক্ষা দিনাজপুর
বিষয়শ্রেণী:রংপুরে শিক্ষা
আরব ইউনিয়ন

**আরব ইউনিয়ন** হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন।

২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলী আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।

## আরও দেখুন
* আরব জাতীয়তাবাদ
* সর্ব-আরববাদ
* আরব লীগ
* ইউনাইটেড আরব রিপাবলিক
* আরব ফেডারেশন
* সংযুক্ত আরব রাজ্য
* আরব প্রজাতন্ত্র সংঘরাষ্ট্র
* আরব ইসলামি প্রজাতন্ত্র

## তথ্যসূত্র

বিষয়শ্রেণী:প্রস্তাবিত রাজনৈতিক সঙ্ঘ
বিষয়শ্রেণী:আরব লিগ
বিষয়শ্রেণী:সর্ব-আরববাদ
ডুগডুগি গাছ

**ডুগডুগি গাছ** অথবা **বৈষ্ণব বেল**, (বৈজ্ঞানিক নাম: *Crescentia cujete*) () হচ্ছে মুলত আমেরিকার গ্রীষ্মমণ্ডলীয় অঞ্চলের ছোট ধরনের গাছ। এটি সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে।

গাছটি মাঝারি আকারের চিরসবুজ দেখতে, ফল দেখতে একবারে কাচাঁ বেলের মতো। এদের হালকা সবুজ পাতা উপবৃত্তাকার, মাথার দিকে গোলাকার আর গোড়ার দিকে সুচালো, পাতা একেবারে জেঁকে থাকে কাণ্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল। ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না। গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে।

## তথ্যসূত্র

## বহিঃসংযোগ

* Plant of the Week 31 January 2005: Calabash Tree (Crescentia cujete)
* Philippine Medicinal Plant

বিষয়শ্রেণী:মেক্সিকোর উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:মধ্য আমেরিকার উদ্ভিদ
বিষয়শ্রেণী:উদ্ভিদ
বিষয়শ্রেণী:ক্যারিবীয় দ্বীপপুঞ্জের উদ্ভিদ
বিষয়শ্রেণী:কিউবার উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ক্রান্তীয় ফল
বিষয়শ্রেণী:পানামার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
পটাসিয়াম আর্সেনাইট

**পটাশিয়াম আর্সেনাইট** একটি রাসায়নিক যৌগ, যার রাসায়নিক সংকেত KAsO2 ।

## বৈশিষ্ট্য

এটি একটি সাদা কঠিন পদার্থ, যা অতি মাত্রায় বিষাক্ত।

## প্রস্তুতি
আর্সেনিক ট্রাইঅক্সাইড এর সাথে পটাশিয়াম হাইড্রোক্সাইড এর বিক্রিয়ায় এটি উৎপন্ন করা হয়।
:As2O3 (aq) + 2 KOH (aq) → 2 KAsO2 (aq) + H2O

## ব্যবহার

ঔষধ হিসাবে এটা একসময় ব্যবহার করা হত, কিন্তু অতিমাত্রায় বিষাক্ত এবং ক্যান্সারজনক হওয়ায় এটা আর ব্যবহৃত হয় না । যুক্তরাজ্যে এটি কীটনাশক হিসেবে ব্যবহারেও নিষিদ্ধ করা হয়েছে ।

## আরও দেখুন
*সোডিয়াম আর্সেনাইট
*লেড আর্সেনেট
*জিংক আর্সেনাইড

## তথ্যসূত্র

বিষয়শ্রেণী:পটাশিয়াম যৌগ
বিষয়শ্রেণী:আর্সেনিক যৌগ
বিষয়শ্রেণী:আর্সেনাইট
পটাশিয়াম হাইড্রোক্সাইড

**পটাশিয়াম হাইড্রোক্সাইড** একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত ।

এটি বাজারে কষ্টিক পটাশ হিসেবে পাওয়া যায়।

এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় ।

## বৈশিষ্ট্য এবং গঠন
অবিশুদ্ধ পটাশিয়াম এর সাথে সোডিয়াম হাইড্রক্সাইড এর বিক্রিয়ায় বিশুদ্ধ পটাশিয়াম হাইড্রক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী ।

### গঠন
### দ্রাব্যতা এবং শুষ্কতা

## তথ্যসূত্র

## বহিঃসংযোগ

* Newscientist article dn10104
* MSDS from JTBaker
* CDC - NIOSH Pocket Guide to Chemical Hazards

বিষয়শ্রেণী:ক্ষার
বিষয়শ্রেণী:পটাশিয়াম যৌগ
বিষয়শ্রেণী:হাইড্রোক্সাইড
বিষয়শ্রেণী:হাইড্রোজেন যৌগ
বিষয়শ্রেণী:ফটোগ্রাফিক রাসায়নিক পদার্থ
বিষয়শ্রেণী:ই-সংখ্যায়িত খাদ্যে সংযোজিত দ্রব্য
বংশী নদী

**বংশী নদী** বাংলাদেশের মধ্যাঞ্চলে প্রবাহিত একটি গুরুত্বপূর্ণ নদী। নদীটি বাংলাদেশের উত্তর-কেন্দ্রীয় অঞ্চলের জামালপুর, টাঙ্গাইল,  গাজীপুর ও ঢাকা জেলার মধ্য দিয়ে প্রবাহিত একটি নদী। নদীটির দৈর্ঘ্য ২৩৮ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বংশী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৯।

## বর্ণনা
বংশী নদী পুরাতন ব্রহ্মপুত্রের শাখানদী। এর দৈর্ঘ্য মোট ২৩৮ কিলোমিটার। নদীটি জামালপুর জেলার শরীফপুর ইউনিয়ন অংশে প্রবাহিত পুরাতন ব্রহ্মপুত্র নদ থেকে উৎপন্ন হয়ে দক্ষিণে টাঙ্গাইল ও গাজীপুর জেলা অতিক্রম করে সাভারের জাতীয় স্মৃতিসৌধের পাশ দিয়ে প্রবাহিত হয়েছে। নদীটি সাভারের কর্ণপাড়া ও ব্যাংকটাউনের পাশ দিয়ে প্রবাহিত হয়ে আমিনবাজারে এসে তুরাগ নদীর সাথে মিলিত হয়েছে। তুরাগ নদী আরো কিছুদূর প্রবাহিত হয়ে মিশেছে বুড়িগঙ্গায়। বংশী নদীর মোট দৈর্ঘ্য ২৩৮ কিলোমিটার। এই নদী চারটি জেলা যথাক্রমে জামালপুর, টাঙ্গাইল, গাজীপুর ও ঢাকা এবং ১১টি উপজেলা যথাক্রমে জামালপুর সদর, মধুপুর, ঘাটাইল, কালিহাতি, বাসাইল, মির্জাপুর, সখিপুর, কালিয়াকৈর, ধামরাই, সাভার ও মানিকগঞ্জ জেলার সিংগাইর উপজেলা এবং ৩২১টি মৌজার ওপর দিয়ে প্রবাহিত হয়েছে।

এই নদীকে কেন্দ্র করে অনেক হাট-বাজার, গঞ্জ, স্থাপনা গড়ে উঠেছে। বিশেষ করে ঐতিহ্যবাহী মসলিন কাপড় তৈরির ঢাকার ধামরাই এলাকা, টাঙ্গাইলের মধুপুর গড়াঞ্চল ইত্যাদি। সাভারে অবস্থিত জাতীয় স্মৃতিসৌধ এ নদীর তীরেই অবস্থিত। এখনো বর্ষা মৌসুমে ছোট ও মাঝারি নৌকায় মধুপুরসহ বিভিন্ন জায়গা থেকে নৌপথে কলা, কাঁঠাল, আনারস ও নানা ধরনের তরকারি ভুয়াপুর, সরিষাবাড়ি, সিরাজগঞ্জসহ বিভিন্ন এলাকায় এ নদী পথ ব্যবহার পরিবহন করে থাকে। মধুপুর গড়াঞ্চলসহ মধ্যাঞ্চলের সভ্যতা ও জীববৈচিত্র্য অনেকাংশেই টিকে রয়েছে বংশী নদীকে কেন্দ্র করেই।

## চিত্রশালা

চিত্র:Bangshi River at Nama Bazar Savar.jpg|সাভারে বংশী নদীতে নৌযান চলাচলের দৃশ্য
চিত্র:বংশী নদী; ধামরাইয়ের ফোর্ডনগর এলাকা থেকে তোলা.jpg|শীত ঋতুতে বংশী নদীর দৃশ্য
চিত্র:Bangshi River at Madhupur.JPG|মধুপর শহরের সেতু থেকে তোলা বংশী নদীর দৃশ্য।
চিত্র:Savar_Bridge.jpg|সাভার পৌর শহর ও ধামরাইয়ের দক্ষিণাঞ্চলের মধ্যে সংযোগকারী নির্মানাধীন সড়ক সেতু
চিত্র:Bongshi river.jpg|ধামরাইয়ের ফোর্ডনগর থেকে তোলা বংশী নদীর দৃশ্য
চিত্র:Bangshi river near Savar Model thana office winter 2015.jpg|শীতে সাভারে বংশী নদীর জেগে উঠা চরে খেলায় মেতেছে শিশুরা


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

* বংশী নদী নিয়ে এনটিভির বিশেষ প্রতিবেদন

বিষয়শ্রেণী:ঢাকা জেলার নদী
বিষয়শ্রেণী:সাভার উপজেলা
বিষয়শ্রেণী:সাভার উপজেলার দর্শনীয় স্থান‎
বিষয়শ্রেণী:টাঙ্গাইল জেলার নদী
বিষয়শ্রেণী:গাজীপুর জেলার নদী
বিষয়শ্রেণী:জামালপুর জেলার নদী
বিষয়শ্রেণী:বাংলাদেশের নদী
কন্নড় লিপি

**কন্নড় লিপি** ( *কান্নাডা লিপি*) হল একটি ব্যবহৃত লিপি কন্নড় ভাষার জন্যে। এই লিপিটি কোঙ্কণী ভাষার জন্যেও ব্যবহার করা হত। কন্নড় লিপিটি তেলুগু লিপির সঙ্গে পারস্পরিক বোধগম্যরূপে অনুরূপ।

## স্বরবর্ণ

### 'কার হিসেবে যুক্ত স্বরবর্ণ
কন্নড় লিপির তেরোটি স্বরবর্ণকে বিভিন্ন ব্যঞ্জনবর্ণের সাথে জুড়ে 'কার (আ-কার, ই-কার ইত্যাদি) হিসেবে লেখা হয়। এদের চেহারা নিম্নরূপ:

## ব্যঞ্জনবর্ণ

### যুক্ত ব্যঞ্জনবর্ণ

## সংখ্যা

## ইউনিকোড

## তথ্যসূত্র

## বহিঃসংযোগ
* কন্নড় লিপি — Omniglot 
* কন্নড় শিক্ষা — কান্নাডা লাইব্রারি 


বিষয়শ্রেণী:ব্রাহ্মী লিপি
বিষয়শ্রেণী:কন্নড় ভাষা
বিষয়শ্রেণী:শব্দিয় বর্ণমালা লিপি
বিষয়শ্রেণী:লিখন পদ্ধতি
বিষয়শ্রেণী:বর্ণমালা
বিষয়শ্রেণী:ভারতের সরকারিভাবে ব্যবহৃত লিখন পদ্ধতি
বিষয়শ্রেণী:তুলু ভাষা